b'\n_START_ARTICLE_\nPetkotnik\n_START_PARAGRAPH_\nPetk\xc3\xb3tnik ali peterok\xc3\xb3tnik (starogr\xc5\xa1ko pentagon) je v ravninski geometriji mnogokotnik s petimi stranicami, petimi ogli\xc5\xa1\xc4\x8di in petimi notranjimi koti.\n_START_SECTION_\nSplo\xc5\xa1ne zna\xc4\x8dilnosti\n_START_PARAGRAPH_\nZ izrazom petkotnik je po navadi mi\xc5\xa1ljen pravilni konveksni petkotnik. V pravilnem petkotniku so vse stranice in koti enaki, notranji kot pa zna\xc5\xa1a 3\xcf\x80/5 radianov, oziroma 108 stopinj. Vsota notranjih kotov v enostavnem petkotniku je enaka 540\xc2\xb0. Njegov Schl\xc3\xa4flijev simbol je {5}. Coxeter-Dinkinov diagram je .\n_START_SECTION_\nKonstrukcija\n_START_PARAGRAPH_\nPravilni petkotnik lahko skonstruiramo z ravnilom in \xc5\xa1estilom._NEWLINE_Petkotnik je lahko tudi vdrt._NEWLINE_Pentagram je peterokraka zvezda, narisana v eni potezi; po prazni veri srednjega veka je varovala pred \xc4\x8darovnijo in hudimi duhovi.'